b'\n_START_ARTICLE_\n\xc5\xbdebljarska\n_START_PARAGRAPH_\nPesem je bila objavljena v \xc5\xbdupan\xc4\x8di\xc4\x8devi zbirki V zarje Vidove leta 1920. \xc5\xbdebljarska je socialni pesmi razkriva trpljenje in bedo slovenskega proletariata, a v Kova\xc5\xa1ki pripravlja slovenske delovne ljudi na socialno in politi\xc4\x8dno osvoboditev. Pesnik je sam povedal, da je videl \xc5\xbeivljenje \xc5\xbeebljarjev v Kamni Gorici; videl je \xc5\xbeebljarje, ki so delali, zunaj pa so cvetele zlatice. To nasprotje ga je prizadelo; do\xc5\xbeiveto je nosil v sebi, spremljal ga je ritem dela in nastala je \xc5\xbdebljarska. Prvi vtis, ki ga pri bralcu pusti pesem je zvo\xc4\x8dni. Vmes nastopijo odmori, miselni poudarki, nato spet neizprosen ritem. Njegov namen je, da bi pri nas dosegel bolj\xc5\xa1o slu\xc5\xa1no predstavo._NEWLINE__NEWLINE_Od \xc5\xa1tirih do ene,_NEWLINE_od \xc5\xa1tirih do ene_NEWLINE_so zarje rumene,_NEWLINE_so trate zelene,_NEWLINE_od \xc5\xa1tirih do ene_NEWLINE_vod\xc3\xa0 nam kolesa, mehove nam \xc5\xbeene,_NEWLINE_nad nakli smo sklju\xc4\x8deni;_NEWLINE_vsi, fantje, mo\xc5\xbej\xc3\xa9 in dekleta in \xc5\xbeene,_NEWLINE_od \xc5\xa1tirih do ene_NEWLINE_\xc5\xbee vsi smo izmu\xc4\x8deni:_NEWLINE_vod\xc3\xa0 nam kolesa, mehove nam \xc5\xbeene_NEWLINE_od \xc5\xa1tirih do ene,_NEWLINE_od \xc5\xa1tirih do ene._NEWLINE__NEWLINE_Pol treh, pol treh -_NEWLINE_spet puha nam meh!_NEWLINE_\xc5\xbdare\xc4\x8di \xc5\xbeeblji so nam v o\xc4\x8deh,_NEWLINE_do osmih zve\xc4\x8der \xc5\xbeeblji, \xc5\xbeeblji v o\xc4\x8deh._NEWLINE_Od \xc5\xa1tirih do ene_NEWLINE_vod\xc3\xa0 nam kolesa, mehove nam \xc5\xbeene,_NEWLINE_do osmih od treh_NEWLINE_\xc5\xbeare\xc4\x8di\xc2\xa0 \xc5\xbeeblji, \xc5\xbeeblji v o\xc4\x8deh..._NEWLINE__NEWLINE_Smo jih v polje sejali?_NEWLINE_Po polju na\xc5\xa1i \xc5\xbeeblji cvet\xc3\xb3;_NEWLINE__NEWLINE_poglej v neb\xc3\xb3:_NEWLINE_vanj smo jih kovali_NEWLINE_od \xc5\xa1tirih do ene, do osmih od treh,_NEWLINE_da nam bodo tudi pono\xc4\x8di v o\xc4\x8deh..._NEWLINE__NEWLINE_Pa ondan sem pred zrcalom post\xc3\xa1l:_NEWLINE_o, kakor da sem po sebi koval!_NEWLINE_O, kakor da delam ves bo\xc5\xbeji dan greh_NEWLINE_od \xc5\xa1tirih do ene, do osmih od treh!_NEWLINE__NEWLINE_Od \xc5\xa1tirih do ene,_NEWLINE_od \xc5\xa1tirih do ene_NEWLINE_vod\xc3\xa0 nam kolesa, mehove nam \xc5\xbeene,_NEWLINE_do osmih od treh_NEWLINE_\xc5\xbeare\xc4\x8di \xc5\xbeeblji, \xc5\xbeeblji v o\xc4\x8deh...'